CELEX: 62015TA0405
Language: el
Date: 2019-07-02 00:00:00
Title: Υπόθεση T-405/15: Απόφαση του Γενικού Δικαστηρίου της 2ας Ιουλίου 2019 — Fulmen κατά Συμβουλίου (Εξωσυμβατική ευθύνη — Κοινή εξωτερική πολιτική και πολιτική ασφάλειας — Περιοριστικά μέτρα κατά της Ισλαμικής Δημοκρατίας του Ιράν — Δέσμευση κεφαλαίων — Αποκατάσταση της ζημίας την οποία υποστηρίζει ότι υπέστη η ενάγουσα συνεπεία της καταχωρίσεως της επωνυμίας της στον κατάλογο των προσώπων και οντοτήτων κατά των οποίων ισχύουν περιοριστικά μέτρα η δέσμευση κεφαλαίων και οικονομικών πόρων — Υλική ζημία — Ηθική βλάβη)

26.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/43
            
         
      Απόφαση του Γενικού Δικαστηρίου της 2ας Ιουλίου 2019 — Fulmen κατά Συμβουλίου
      (Υπόθεση T-405/15) (1)
      
      (Εξωσυμβατική ευθύνη - Κοινή εξωτερική πολιτική και πολιτική ασφάλειας - Περιοριστικά μέτρα κατά της Ισλαμικής Δημοκρατίας του Ιράν - Δέσμευση κεφαλαίων - Αποκατάσταση της ζημίας την οποία υποστηρίζει ότι υπέστη η ενάγουσα συνεπεία της καταχωρίσεως της επωνυμίας της στον κατάλογο των προσώπων και οντοτήτων κατά των οποίων ισχύουν περιοριστικά μέτρα η δέσμευση κεφαλαίων και οικονομικών πόρων - Υλική ζημία - Ηθική βλάβη)
      (2019/C 288/55)
      Γλώσσα διαδικασίας: η γαλλική
      
         Διάδικοι
      
      
         Ενάγουσα: Fulmen (Τεχεράνη, Ιράν) (εκπρόσωποι: A. Bahrami και Ν. Κορογιαννάκης, δικηγόροι)
      
         Εναγόμενο: Συμβούλιο της Ευρωπαϊκής Ένωσης (εκπρόσωποι: R. Liudvinaviciute-Cordeiro και M. Bishop)
      
         Παρεμβαίνουσα υπέρ του εναγομένου: Ευρωπαϊκή Επιτροπή (εκπρόσωποι: αρχικώς μεν A. Aresu και D. Gauci, εν συνεχεία δε A. Aresu και R. Tricot)
      
         Αντικείμενο
      
      Αίτημα, βάσει του άρθρου 268 ΣΛΕΕ, αποκαταστάσεως της ζημίας την οποία υποστηρίζει ότι υπέστη η ενάγουσα λόγω της εκδόσεως της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ 2010, L 195, σ. 39), του εκτελεστικού κανονισμού (ΕΕ) 668/2010 του Συμβουλίου, της 26ης Ιουλίου 2010, για την εφαρμογή του άρθρου 7, παράγραφος 2. του κανονισμού (ΕΚ) 423/2007 σχετικά με ορισμένα περιοριστικά μέτρα κατά του Ιράν (ΕΕ 2010, L 195, σ. 25), της αποφάσεως 2010/644/ΚΕΠΠΑ του Συμβουλίου, της 25ης Οκτωβρίου 2010, για την τροποποίηση της απόφασης 2010/413 (ΕΕ 2010, L 281, σ. 81), και του εκτελεστικού κανονισμού (ΕΕ) 961/2010 του Συμβουλίου, της 25ης Οκτωβρίου 2010, σχετικά με περιοριστικά μέτρα κατά του Ιράν και την κατάργηση του κανονισμού (ΕΚ) 423/2007 (ΕΕ 2010, L 281, σ. 1), βάσει των οποίων η επωνυμία της ενάγουσας καταχωρίσθηκε και, εν συνεχεία, εξακολούθησε να περιλαμβάνεται στους καταλόγους των προσώπων και οντοτήτων κατά των οποίων ίσχυαν τα περιοριστικά μέτρα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Υποχρεώνει το Συμβούλιο της Ευρωπαϊκής Ένωσης να καταβάλει στη Fulmen ποσό ύψους 50 000 ευρώ ως χρηματική ικανοποίηση λόγω ηθικής βλάβης.
                  
               
            
                  2)
               
               
                  
                     Απορρίπτει την αγωγή κατά τα λοιπά.
                  
               
            
                  3)
               
               
                  
                     Η Fulmen, το Συμβούλιο και η Ευρωπαϊκή Επιτροπή φέρουν έκαστος τα δικαστικά έξοδά του.
                  
               
            
         (1)  EE C 337 της 12.10.2015.